Ամարա (Տևրիկի գավառ)

Ամարա, քաղաք-ամրոց Արևմտյան Հայաստանում, Սեբաստիայի վիլայեթի Տևրիկի գավառակում։ Գտնվում էր Տևրիկ քաղաքի մոտակայքում։

Աշխարհագրություն 
Տեղակայված է դժվարամատույց և բարձադիր վայրում։

Պատմություն 
Հիմնադրվել է IX դարում։ Հայտնի է եղել որպես պավլիկյանների ռազմական հենակետերից մեկը։ Կարևոր դեր է ունեցել նաև 870-ական թվականների Բյուզանդական կայսրության դեմ մղված պայքարի ժամանակ։

1021-1080 թվականներին պատկանել է Սեբաստիայի Արծրունիների իշխանությանը։

Ըստ ենթադրությունների քաղաքն ավերվել է XIII-XIV դարերում` մոնղոլների տիրապետության ժամանակ։ Ըստ ոմանց բնակավայրը նույն Ամասիա քաղաքն է, կամ էլ Էմիրքյոյ և Էմիրլի գյուղերից մեկնումեկը։

Աղբյուրներ 
 «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Ծանոթագրություններ 

Արևմտյան Հայաստանի գյուղեր